als_Latn dik_Latn tur_Latn
Ndriçim Shtubina ka dhënë një prononcim për Supersport. Kapiteni i Vllaznisë është shprehur i mërzitur me situatën e krijuar në klubin shkodran teksa nuk ka asnjë lëvizje që nga përfundimi i këtij sezoni futbollistik. Mesfushori kuqeblu ka deklaruar:
“Na janë mërzitur pushimet pasi jemi mësuar me stërvitje dhe lojë. Por këto gjëra i marrin përsipër drejtuesit edhe pse ne lojtarët vijojmë të stërvitemi individualisht. Ky është futbolli shqiptar.
Klubi duhet të jetë i kujdesshëm me afrimet e lojtarëve. Gjithsesi duhet të theksojmë se sezoni ende nuk ka filluar dhe kam bindjen se drejtuesit do të bëjnë zgjidhjen e duhur”, ka thënë fillimisht ai.
Më pas Shtubina foli edhe për çështjen e sponsorit, ku deputeti i zgjedhur së fundmi, Tom Doshi ka premtuar se do të financojë skuadrën e Vllaznisë.
“Çdo sponsor që vjen është mirë për ekipin dhe qytetin. Drejtuesit duhet t’i marrin me qetësi dhe të mos nguten, por kushdo që vjen është i mirëpritur”, ka përfunduar ai.
als_Latn als_Latn als_Latn als_Latn als_Latn